Na temelju članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20. i 77/20) i članka 31. Statuta Općine Ferdinandovac („Službeni glasnik Koprivničko – križevačke županije“ broj 6/13, 1/18. i 5/20), Općinsko vijeće Općine Ferdinandovac na 39. sjednici održanoj 16. prosinca 2020. donijelo je

**P R O G R A M**

**javnih potreba u sportu na području Općine Ferdinandovac u 2021. godini**

**I.**

Programom javnih potreba u sportu na području Općine Ferdinandovac u 2021. godini (u daljnjem tekstu: Program) utvrđuju se aktivnosti i djelatnosti u sportu koje će se financirati iz Proračuna Općine Ferdinandovac za 2021. godinu (u daljnjem tekstu: Proračun).

**II.**

Javne potrebe u sportu na području Općine Ferdinandovac (u daljnjem tekstu: Općina) ostvarivat će se:

- poticanjem i promicanjem sporta,

- djelovanjem sportskih udruga,

- treninzima, organiziranjem i provođenjem domaćih i međunarodnih natjecanja,

- održavanjem sportskih objekata,

- provođenjem sportsko – rekreacijskih aktivnosti građana.

**III.**

Za javne potrebe iz točke II. ovog Programa iz Proračuna osiguravaju se sredstva u ukupnoj svoti od 185.000,00 kuna, a rasporedit će se korisnicima za projekte i programe putem javnog poziva (natječaja).

**IV.**

Sredstva za javne potrebe u sportu utvrđena ovim Programom uplaćivat će se na žiro-račun korisnika, prema mogućnostima Proračuna.

**V.**

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2021. godine.

OPĆINSKO VIJEĆE

OPĆINE FERDINANDOVAC

KLASA: 620-01/20-01/02

URBROJ: 2137/15-01-20-2

Ferdinandovac, 16. prosinca 2020.

POTPREDSJEDNIK:

**Darko Marić**